Pierre Rostini

Pierre Rostini a l'era nà a Paris ai 2 ëd mars 1920.
Apress djë studi scondari a Ajaccio, a l'é anscrivusse a la facoltà ëd litre d'Aix-en-Provence ant ël 1940, mantend ij sò studi an fasend ël magìster an colege.

Dël 1943 a dventa pressident ëd l'Assossiassion general ëd jë student d'Aix-en-Provence, peui comissari ai cont ëd l'UNEF.
As angagia ant l'Arzistensa, an particolar an butand dij volantin ant ij lìber dla biblioteca universitaria.
Al congress ëstrasordinari dl'UNEF ëd novèmber 1944 a l'é nominà pressident ëd la comission d'epurassion; a dventa vice-pressident dël sindicà djë student.
Ant l'istess perìod a l'é segretari general ël l'Union patriòtica dj'organisassion djë student (UPOE) ch'a argropa l'UNEF e j'organisassion polìtiche e religiose s-ciodùe da l'Arzistensa.
A arpresenta l'UNEF al rëscontr mondial dla gioventura a Londra ant ël 1945 e a guida la delegassion fransèisa al rëscontr antërnassional ëd jë student ch'as ten a Praga ai 17 ëd novèmber 1945.
An cost'ocasion a pressied ël comità preparatòri antërnassional al rëscontr mondial che, sempe a Praga, ai 17 ëd novèmber 1946 a l'ha creà l'Union antërnassional ëd jë student (UIE).
Për l'UNEF e l'UIE a l'ha organisà ij gieugh universitari ëd Paris dël 1947.
Rostini a l'ha pressiedù l'Union nassional ëd j'assossiassion universitarie e ël Paris Université-Club.
A l'é un dij fondador dël Comità olìmpich Pierre de Coubertin.
A l'é angagiasse për la francofonìa, dësvlupand dle relassion, dzortut tanme editor, con vàire pais african.

Dal 1950 Rostini a l'ha travajà tanme giornalista.
A l'ha dirigiù l'arvista Ésope, ël giornal Kouakou e L'écho d'Afrique a parte dal 1986.
A l'ha travajà për un pòch con Boris Souvarine e l'Anstitù dë stòria sossial, dësvlupand dle liure con vàire sindicalista, dzortut coj ëd Fòrsa ovriera.
A l'é mòrt a Paris a j'8 d'avril 2010.

Rostini, Pierre
Rostini, Pierre
Rostini, Pierre